Οι δυο βασικές κατηγορίες πιεσόμετρων είναι τα αναλογικά και τα ψηφιακά. Τα αναλογικά πιεσόμετρα λειτουργούν με ένα ελατήριο και ο χρήστης χρησιμοποιώντας το στηθοσκόπιο, ακούει τη διαβάθμιση της πίεσης. Το συγκεκριμένο είδος πιεσόμετρων χρησιμοποιείται κυρίως από ιατρικό προσωπικό – γιατρούς και νοσοκόμους – καθώς χρειάζεται εξειδίκευση για την σωστή μέτρηση της πίεσης με αυτόν τον τρόπο. Παρόλα αυτά οι μετρήσεις με ένα αναλογικό πιεσόμετρο είναι ακριβείς.
Τα ψηφιακά πιεσόμετρα είναι ο κύριος τρόπος μέτρησης της αρτηριακής πίεσης στο σπίτι από οποιονδήποτε, και χωρίς να απαιτείται κάποια εκπαίδευση η εξειδίκευση. Τα ψηφιακά πιεσόμετρα χωρίζονται σε πιεσόμετρα καρπού και πιεσόμετρα μπράτσου. Αφού τοποθετηθούν σωστά στο χέρι, και βάση των οδηγιών της συσκευής, φουσκώνουν και αφού ξεφουσκώσουν αναγράφεται στην οθόνη η αρτηριακή πίεση. Τα πιεσόμετρα μπράτσου θεωρούνται πιο αξιόπιστα από τα πιεσόμετρα καρπού, αν και λειτουργούν με τον ίδιο τρόπο.